ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670017296


ขอให้แก้ไขปัญหาเสียงดังรบกวนจากการเปิดเพลงของร้านจำหน่ายแอลกอฮอล์ บริเวณ ถนนเลียบคลองลำกอไผ่ แขวงลำปลาทิว เขตลาดกระบัง กรุงเทพมหานคร เนื่องจากผู้ร้องแจ้งว่า ได้มีร้านจำหน่ายแอลกอฮอล์จำนวน 2 ร้าน ที่บริเวณดังกล่าว โดยร้านแรกชื่อร้านเสวนา จะอยู่ติดกันกับปากซอยหมู่บ้านภัทราพร ลักษณะเป็นลานเบียร์ และมีการเปิดเครื่องเสียงส่งเสียงดังรบกวนเป็นอย่างมาก และร้านที่สอง (ไม่ทราบชื่อร้าน) จะอยู่ติดกับยูดี คอนโด ลาดกระบัง โดยร้านที่สองนั้นจะเป็นร้านขายของทั่วไป ที่จำหน่ายแอลกอฮอล์ให้กับลูกค้าที่มาซื้อในราคาที่ถูกกว่าปกติ (บันทึกตามผู้ร้องแจ้ง) จึงทำให้มีกลุ่มวัยรุ่นนำรถยนต์มาจอดที่บริเวณใกล้กับร้านและเปิดเครื่องเสียงจากรถยนต์ ซึ่งทำให้ส่งเสียงดังรบกวนแก่ประชาชนในพื้นที่เป็นอย่างมาก โดยจะได้รับความเดือดร้อนจากเสียงดังรบกวนจากกรณีดังกล่าว ในเวลา 17.00 - 24.00 น. ซึ่งโดยส่วนมากผู้ร้องแจ้งว่า จะประสบปัญหาดังกล่าวในวันศุกร์ วันเสาร์ และวันอาทิตย์ ประสบปัญหาประมาณ 3 ปีแล้ว เบื้องต้นเคยแจ้งเรื่องไปที่สำนักงานตำรวจแห่งชาติ หมายเลขสายด่วน 191 บ่อยครั้ง โดยเมื่อแจ้งแล้วจะมีเจ้าหน้าที่ตำรวจลงพื้นที่มาว่ากล่าวตักเตือน แต่เมื่อเจ้าหน้าที่ตำรวจกลับไป ก็จะประสบปัญหาอีกเช่นเดิม จึงประสงค์ให้หน่วยงานที่เกี่ยวข้องแก้ไขปัญหา เพื่อบรรเทาความเดือดร้อนต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata